Social Studies

Social Studies er et album av Loudon Wainwright III som ble utgitt i 1999. De representerer en samling av ulike politiske og satiriske temasanger som ble skrevet hovedsakelig for den amerikanske nasjonale radiokanalen National Public Radio. 

Sangene var basert på da dagsaktuelle saker og hendelser som eksempelvis skandalen rundt Tonya Harding, rettssaken mot O. J. Simpson, opptakten til År 2000-problemet («Y2K»), og striden rundt utsagn som den særdeles konservative republikanske senatoren Jesse Helms kom med. Satiren er ikke slik Tom Lehrer ville ha fokusert dem, men preget av Wainwrights innsikt og innfallsvinkel, og gjør eksempelvis Jesse Helms til en tragisk figur med følgende refereng: «Jesse's favorite painting is the one of the clown/With the daisy in his hand and the tear rolling down». Sangene er til dels mørke, analytiske, men ikke uten svart humor, og er stundom mer allmenngyldige enn hva den dagsaktuelle saken som sangene innbyr til, og eksempelvis sangen «Tonya's Twirls» handler således egentlig om klassebakgrunn og kjønnsroller, tertefinhet og skjønnhet.

Sporliste 
Alle sangene er skrevet av Loudon Wainwright III

 «What Gives» – 3:29
 «Tonya's Twirls» – 3:37
 «New Street People» – 2:50
 «Carmine Street» – 2:57
 «O.J.» – 3:13
 «Leap Of Faith» – 2:53
 «Conspiracies» – 2:17
 «Christmas Morning» – 3:36
 «Y2K» – 6:13
 «Number One» – 3:39
 «Bad Man» – 3:21
 «Inaugural Blues» – 3:19
 «Our Boy Bill» – 3:11
 «Jesse Don't Like It» – 4:06
 «Pretty Good Day» – 4:19

Personell 

(ikke alle deltar på samme sanger)

 Loudon Wainwright III – gitar, sang
 The Roches – kor, vokaler
 John Scofield – elektrisk gitar
 Greg Cohen – bass, piano
 Richard Crooks – trommer, rytmeinstrumenter
 Peter Ecklund – trompet, kornett
 David Mansfield – gitar, munnspill, fiolin, mandolin
 Jenni Muldaur – vokal
 Ken Pearson – orgel, piano
 Lenny Pickett – klarinett, saksofon
 Chaim Tannenbaum – banjo, munnspill, vokaler

Eksterne lenker   
 

Loudon Wainwright III-album
Musikkalbum fra 1999